Kima Kardašjana
Kimberlija Noela "Kima" Kardašjana (angļu: Kimberly Noel "Kim" Kardashian; dzimusi 1980. gada 21. oktobrī) ir armēņu izcelsmes amerikāņu uzņēmēja, TV personība, modele un aktrise. Viņa ir jurista Roberta Kardašjana meita. Kopā ar ģimenes locekļiem veidoja realitātes šovu Keeping Up with the Kardashians, kā arī tā turpinājumos Kourtney and Kim Take New York un Kourtney and Khloé Take Miami. Piedalījusies šovā "Dejo ar zvaigzni" un filmējusies vairākās filmās, tai skaitā Disaster Movie un Deep in the Valley. 2010. gadā kopā ar māsām izdeva autobiogrāfiju Kardashian Konfidential. Kopā ar Kortniju un Kloju izdevusi modes līniju Kardashian Kollection. Bijusi precējusies ar mūzikas producentu Deimonu Tomasu. Pēc tam ar basketbolistu Krisu Hamfrīsu. 2014. gadā apprecējās ar reperi Kanje Vestu. Šķīrušies 2021. gadā.